stanford-oval/wikipedia huggingface dataset:
Tehtaat ja teollistuminen Afrikassa
Teollistuminen itsenäisyyden jälkeen

Itsenäisyyden jälkeen monissa Afrikan maissa pyrittiin monipuolistamaan talouksia ja vähentämään riippuvuutta kapea-alaisesta viennistä. Pyrittiin luomaan monipuolisempia tuotantoaloja.
Jotkin maat pyrkivät soveltamaan tuonnin korvausmallia (ISI-politiikka) edistääkseen kotimaista teollisuutta korvaamalla tuonti paikallisesti tuotetuilla tuotteilla. Tämä johti tehtaiden perustamiseen sellaisille aloille kuin tekstiilit, elintarvikejalostus ja kevyt valmistus.
Teollistumaan pyrkineet maat valitsivat pääomavaltaisia menetelmiä (subventointi, suojatullit), jolloin tehtaat pyrkivät luomaan taloudellisia vuokria kilpailumenestykseen perustuvien voittojen sijaan.
Teollistuminen itsenäisyyden jälkeen > Nykyajan haasteet

Ponnisteluista huolimatta Afrikan teollistuminen kohtaa lukuisia haasteita. Pääomaa on saatavilla rajatusti, infrastruktuuri on riittämätön, maissa on poliittista epävakautta ja kotimarkkinoiden koko on pieni. Kauppapolitiikka ja maailmantalouden olosuhteet asettavat usein afrikkalaisia valmistajia epäedulliseen asemaan.
Viime vuosikymmeninä on kiinnitetty jälleen huomiota teollistumiseen Afrikan talouskasvun veturina. Etiopian, Nigerian ja Etelä-Afrikan kaltaiset maat ovat investoineet merkittävästi tuotanto- ja teollisuuspuistoihin houkutellakseen ulkomaisia investointeja ja lisätäkseen vientiä.
Nykyiset teollistumispyrkimykset keskittyvät yhä enemmän kestävän ja osallistavan kasvun luomiseen painottaen aloja, jotka voivat luoda työpaikkoja, lisätä arvoa paikallisiin resursseihin ja parantaa kauppatasetta.
Afrikan teollisuus tarvitsee paremmin koulutettuja ja ammattitaitoisempia työntekijöitä. Vaikka Afrikka on edistynyt kohti yleismaailmallista perusopetusta, se jää jälkeen muiden alueiden laadusta koulutukseen pääsyssä, korkea-asteen koulutuksessa ja ammatillisessa koulutuksessa. Vuoteen 2030 mennessä vain 52 prosenttia työikäisistä afrikkalaisista on suorittanut toisen asteen koulutuksen.
Afrikan tehtaiden ja teollisen kehityksen historia ja nykytila kietoutuvat syvästi maanosan siirtomaamenneisyyteen, sen taisteluun taloudellisesta riippumattomuudesta ja meneillään oleviin pyrkimyksiin kestävän kehityksen saavuttamiseksi. Vuonna 2023 julkaistun asiantuntija-artikkelin mukaan tuotanto, työllisyys, kauppa ja suorat ulkomaiset investoinnit Saharan eteläpuolisen Afrikan tehdasteollisuudessa ovat lisääntyneet reaalisesti viimeisen vuosikymmenen aikana ja maailman keskiarvoa nopeammin.
Tehdasalue Grand-Popossa, Dahomeyssa Ranskan miehitysajalla.
Puuvillaa lastataan laivaan Lomén satamassa, Togolandissa vuonna 1885.
Kusilen voimalaitos Etelä-Afrikassa.
Sementtitehdas Etiopiassa vuonna 2013.
Thulani Serero

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thulani Caleeb Serero
Syntymäaika: 11. huhtikuuta 1990 (ikä 34)
Syntymäpaikka:  Johannesburg, Etelä-Afrikka
Pelipaikka: keskikenttäpelaaja
Pituus: 172 cm
Paino: 68 kg
Seura
Seura:  Ajax
Pelinumero: 25
Seurat
| Vuodet | Seura | O | (M) |
| 2008–2011 |  Ajax Cape Town | 63 | (16) |
| 2011– |  Ajax | 60 | (7) |
| 2013–2014 | →  Jong Ajax | 4 | (0) |
| Yhteensä | Yhteensä | 127 | (23) |
Maajoukkue
| 2011– |  Etelä-Afrikka | 19 | (1) |
 Seurajoukkueuran tilastot kattavat vain kansalliset sarjat, päivitetty 17. joulukuuta 2014.  Maajoukkueuran tilastot päivitetty 17. joulukuuta 2014.
Thulani Caleeb Serero (s. 11. huhtikuuta 1990 Johannesburg, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Alankomaiden pääsarjan Eredivisien AFC Ajaxia.
Serero aloitti ammattilaisuransa Ajaxin eteläafrikkalaisessa yhteistyöseurassa Ajax Cape Townissa kaudella 2008–2009. Ensimmäisellä kaudellaan hän pelasi kymmenessä ottelussa, mutta nousi sen jälkeen joukkueen runkopelaajiin pelaten seuraavien kahden kauden aikana 53 liigaottelua, joista 48:ssa hän oli aloituskokoonpanossa. Kaudella 2010–2011 joukkue tuli Premier Soccer Leaguessa toiseksi. Serero teki kymmenen maalia ollen joukkueensa paras maalintekijä yhdessä Thembinkosi Fantenin kanssa. Heinäkuussa 2011 emoseura Ajax hankki hänet 2,5 miljoonan euron siirtosummalla.
Serero teki ensiesiintymisensä Eredivisiessä 7. elokuuta 2011, kun Ajax voitti De Graafschapin vieraissa 4–1. Hän tuli ottelussa kentälle 69. minuutilla Kolbeinn Sigþórssonin tilalle. Serero pelasi kahden ensimmäisen kautensa aikana yhteensä 16 liigaottelua, joista hän aloitti neljä. Kaudella 2013–2014 Serero nousi Ajaxin vakiomiehistöön pelaten 29 liigaottelua ja aloittaen niistä 25. Ajax voitti mestaruuden Sereron kaikilla kolmella ensimmäisellä kaudella.
Etelä-Afrikan maajoukkueessa Serero teki ensiesiintymisensä vuonna 2011. Yhteensä hän on pelannut 19 A-maaottelua ja tehnyt niissä yhden maalin (tilanne 17. joulukuuta 2014). Serero oli mukana Afrikan-mestaruuskilpailuissa 2013, joissa hän pelasi kolme ottelua.
Saavutukset

Ajax Cape Town:
Premier Soccer Leaguen toinen sija: 2010–2011
Ajax:
Eredivisien mestaruus: 2011–2012, 2012–2013, 2013–2014
KNVB-cupin toinen sija: 2013–2014
Alankomaiden supercupin voitto: 2013–2014
Toinen sija: 2011–2012, 2012–2013, 2014–2015
Teerilampi (Ikaalinen)

| Teerilampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′57″N, 23°17′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  suo-oja Kalantinlampeen 
Järvinumero:  35.572.1.007
Mittaustietoja
Pinnankorkeus:  150,4 m 
Rantaviiva:  0,992 km 
Pinta-ala:  0,02951 km² 
 fiTeerilampi 
Teerilampi  on Pirkan­maalla Ikaalisten pohjois­osassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerilampi on osa Vahojärven-Aurejoen aluetta.
Maantietoa

Lammen pituus on 450 metriä, leveys 80 metriä ja sen pinta-ala on 3,0 hehtaaria. Se sijaitsee kallioisia mäkiä ja pieniä soita vuorottelevassa erämaassa kolme kilometriä Vahojärvestä kaakkoon. Siihen laskee yksi pieni metsäoja, mutta lammesta ei ole laskuojaa. Lammen vesi suotuu viereisen Pudotusnevan suo-ojiin. Rantaviiva on kilometrin pituinen. Se on puoliksi suota ja kangasmetsää. Rannoille on rakennettu kaksi vapaa-ajan asuntoa, joille johtaa tie. Yksi asunnoista on vuokrakämppä  ja etelärannassa on laavut. Lampea kiertää polku, jossa soisia osuuksia kannattelevat pitkospuut. Parkanon ja Ikaalisten välinen raja sijaitsee lammen pohjoisrannalla.
Aiheesta muualla

Eräluvat: Teerilampi 6545 (valokuvia)
(35.5)
Termostaatti

Honeywellin bimetallitermostaatti toimistorakennuksiin.
Termostaatti on laite, joka pyrkii pitämään jonkin järjestelmän lämpötilan halutulla tasolla ohjaamalla energian kulkua järjestelmään tai järjestelmästä pois. Termostaatti siis käynnistää ja sammuttaa lämmitys- tai jäähdytyslaitteita tarpeen mukaan. Termostaatin keksi Albert Butz vuonna 1885. Siitä sai alkunsa yritys, joka nykyisin kantaa nimeä Honeywell International.
Auton termostaatti
Esimerkiksi sähkölämmittimessä termostaatti ohjaa sähköenergiaa lämmitysvastukselle, kun lämpötila laskee liian matalaksi. Kun lämpötila on halutulla tasolla, termostaatti katkaisee virran lämmitysvastukselta, jotta lämpötila ei nouse liian korkeaksi. Jääkaapin termostaatti puolestaan käynnistää kompressorin, kun lämpötila kaapin sisällä kohoaa liian korkeaksi ja sammuttaa kompressorin, kun lämpötila on riittävän alhainen. Useimmissa laitteissa termostaatti on säädettävä, jolloin lämpötila saadaan pysymään sopivalla tasolla.
Honeywellin termostaatti avattuna.
Sähköenergiaa ohjaavia termostaatteja käytetään sähkölämmityksen ja jääkaapin lisäksi muun muassa pakastimissa, sähkökiukaissa, sähkögrilleissä, sähköliesissä, silitysraudoissa ja pesukoneissa. Nestejäähdytteisissä polttomoottoreissa termostaatin avulla pidetään moottorin lämpötila sopivana niin, että polttoaine palaa puhtaasti ja öljyn voiteluominaisuudet ovat hyvät. Kun sopiva lämpötila ylittyy, termostaatti päästää jäähdytysnesteen virtaamaan jäähdyttimen kautta, ja tarvittaessa käynnistää jäähdyttimen tuulettimen.
Useimmissa termostaateissa on hystereesi, jolloin lämmitys- tai jäähdytyslaite ei käynnisty ja sammu tarpeettoman usein. Liian tarkka termostaatti aiheuttaisi esim. naksumista tiuhan kytkeytymisen ja poiskytkeytymisen takia. Hystereesiväli voi olla kiinteä (esimerkiksi 10 °C) tai sen ala- ja ylärajat voivat olla erikseen säädettävissä. Esimerkiksi lämmitin kytkeytyy toimimaan lämmön laskiessa alarajan alle ja pysähtyy kun ylärajan tavoitelämpö on saavutettu.
Termostaatteja on erityyppisiä, muun muassa omavoimainen bimetallitermostaatti, kontaktikärjillä varustettu bimetallitermostaatti, relelähtöinen termostaatti ja täysin elektroninen termostaatti.
Bimetallitermostaatti

Yleisin termostaatti on bimetallitermostaatti, joka perustuu yhteen liitettyjen kahden erityyppisen metallin erilaiseen lämpölaajenemiseen: toisen metallipinnan suurempi laajeneminen lämpötilan muuttuessa saa metalliparin taipumaan. Bimetallitermostaatti voi olla omatoiminen, jolloin bimetallikappale suoraan kääntää venttiiliä tai muuta säädintä; vaihtoehtoisesti siihen on voitu kytkeä kontaktikärjet, joilla varsinaiseen toimilaitteeseen kytketään sähkövirta, joko suoraan tai releen välityksellä.
Elektroninen termostaatti

Elektroninen termostaatti on laite, joka on suunniteltu säätämään lämmitysjärjestelmää tietyn lämpötilan ylläpitämiseksi. Se perustuu elektroniseen ohjausteknologiaan ja sisältää lämpötila-anturin ja säätötoiminnon, sekä usein myös diginäytön. Täysin elektronisessa termostaatissa on elektroninen anturi (esimerkiksi lämpöpari, NTC- tai PTC-vastus, puolijohdeanturi), joka ohjaa elektronista kytkintä (esimerkiksi Triacia tai GTO:ta).
Huonetermostaatti on yksinkertainen elektroninen termostaatti, joka on tarkoitettu yhden huoneen lämmityksen ohjaamiseen. Se voi olla seinälle kiinteästi asennettu lattialämmitystermostaatti tai liikuteltava malli, joka voidaan sijoittaa haluttuun paikkaan huoneessa.
WiFi termostaatti on huonetermostaatin kehittyneempi malli, joka yhdistää langattoman Internet-yhteyden termostaatin toimintoihin. Tämä mahdollistaa termostaatin etäohjauksen ja valvonnan älypuhelimen, tabletin tai tietokoneen kautta käyttämällä sovellusta tai selainta. Usein WiFi termostaatti mahdollistaa myös muita älykkäitä toimintoja, kuten tavoitelämpötilan viikkokello ajastimen, pörssisähkö ohjauksen tai huoneiston käyttäjien läsnäoloon perustuvan oppivan lämmityksen säädön.
Näiden laitteiden hyödyt lämmityksen ohjaamiseksi ovat:
1. Energiansäästö
Elektroniset termostaatit mahdollistavat lämmityksen tarkan säädön halutulle lämpötilalle. Ne voivat myös noudattaa esiohjelmoituja aikatauluja, jotka auttavat välttämään liiallista lämmitystä silloin kun tilaa ei käytetä. Tämä johtaa energiansäästöön ja alentaa lämmityskustannuksia.
2. Mukavuus
Huonetermostaatti ja WiFi-termostaatti tarjoavat helpon ja kätevän tavan säätää lämpötilaa huoneessa. Voit asettaa haluamasi lämpötilan ja antaa termostaatin hoitaa lämmityksen automaattisesti. WiFi-termostaatilla voit säätää lämpötilaa etänä mistä tahansa, mikä on erityisen kätevää esimerkiksi matkoilla ollessasi.
3. Älykkäät toiminnot
WiFi-termostaatit tarjoavat älykkäitä ominaisuuksia ja lisätoimintoja, kuten viikkokelloajastimen ja pörssisähköohjauksen. Ominaisuudet mahdollistavat energiansäästön optimoimalla varaavien lämmitysjärjestelmien käytön tiettyihin aikoihin. Ne voivat myös oppia lämmitystarpeesi ja säätää lämpötilaa automaattisesti optimaalisen mukavuuden ja energiatehokkuuden saavuttamiseksi, tai silloin, kun uusiutuvaa energiaa on paljon tarjolla ja/tai pörssisähkön hinta on edullinen.
4. Helppo asennus ja käyttö
Elektroniset huonetermostaatit ovat helppoja asentaa ja käyttää. Selkeä käyttöliittymä ja valmiiksi mietityt käyttäjäystävälliset asetusvaihtoehdot, jotka tekevät lämmityksen säätämisestä helppoa jokaiselle.
Yhteenvetona voidaan todeta, että elektroniset termostaatit, huonetermostaatit ja WiFi-termostaatit tarjoavat tehokkaan ja kätevän tavan säätää lämmitystä. Niiden avulla voit optimoida energiankulutuksen, saavuttaa mukavuutta ja kustannussäästöjä, sekä nauttia älykkäistä toiminnoista, kuten etäohjauksesta sekä ajastetuista asetuksista pörssisähkön hinnan tai muiden ohjauskriteerien perusteella.
Aiheesta muualla

Kuvia tai muita tiedostoja aiheesta Termostaatti Wikimedia Commonsissa
Thorns (Takidan albumi)

Thorns on Takida-nimisen rock-yhtyeen neljäs EP-CD. Se julkaistiin vuonna 2004.
Kappalelista

Broken
Tear it up
Another Day
Stay in the rain
Apprecihated
Give into me (ridin' high version)
Thor (yhtye)

Thor South Park -festivaalilla Tampereella kesäkuussa 2018.
Thor on kanadalainen heavy metal -yhtye.
Vuodet 1978–1986

Jon Mikl Thor perusti yhtyeen vuonna 1978. Samana vuonna yhtye julkaisi esikoisalbuminsa Keep the Dogs Away. 
Yhtye lopetti toimintansa, ja Jon Mikl palasi kehonrakennuksen pariin. Kuitenkin vuonna 1983 bändi koottiin kasaan uudestaan ja julkaisi Unchained-nimellä kulkevan EP:n. Heti kahden vuoden päästä heiltä tuli kokopitkä Only The Strong. 
Thorin lavaesiintymiseen kuului muun muassa laulaja Thorin puhaltaminen kuumavesipulloon, kunnes pullo räjähtää, rautatangon vääntäminen ja tiilten rikkominen päällään. 
Yhtye hajosi taas vuonna 1986 ja Jon Mikl'llä oli aikaa muun muassa näyttelemiselle.
Nykyaika

Kymmenen vuotta myöhemmin yhtye julkaisi kokoelmalevyn Ride of the Chariots (An-Thor-Logy). Tätä kokoelmaa seurasi yhtyeen uudet tuotokset, kuten vuonna 1998 ilmestynyt Thunderstruck (Tales from the Equinox).
Thor on esiintynyt Suomessa Sauna Open Air ja South Park-festivaaleilla, Pitkämies-sarjakuvakaupassa vuonna 2009, sekä 1. kesäkuuta 2011 Dom-ravintolassa, Helsingissä. Vuonna 2015 julkaistiin dokumenttielokuva I Am Thor. Elokuvassa Thor esiintyy myös Suomessa. YLE esitti elokuvan Teema-kanavalla toukokuussa 2016.
Thornton (West Yorkshire)

Thorntonin kylä etelästä nähtynä.
Thornton on kylä, joka sijaitsee Englannin West Yorkshiressa lähellä Bradfordin kaupunkia. Sen asukasmäärä yhdessä lähellä olevan Allertonin kylän kanssa oli vuoden 2001 väestönlaskennassa hieman yli 15 000. Kylän kuuluisiin asukkaisiin kuuluivat 1800-luvulla eläneet Brontën kirjailijasisaret Charlotte, Emily ja Anne Brontë perheineen. Heidän isänsä Patrick Brontë työskenteli pappina Thorntonissa, ja hänen lapsensa syntyivät kylässä. Brontën perhe muutti myöhemmin Haworthin kylään, missä he kirjoittivat kuuluisat romaaninsa.
Aiheesta muualla

Kuvia tai muita tiedostoja aiheesta Thornton (West Yorkshire) Wikimedia Commonsissa
Terve taas, Kotter

'Terve taas, Kotter'-sarjan mainoskuva.
Kuva tv-sarjasta vuodelta 1977. Vasemmalta: Gabe Kaplan, Lawrence Hilton-Jacobs, Wendy Rastatter, Robert Hegyes ja Ron Palillo.
Terve taas, Kotter (engl. Welcome Back, Kotter) oli yhdysvaltalainen vuosina 1975–1979 esitetty tilannekomediasarja. Se toi John Travoltalle ensimmäisen huomiota herättäneen roolin.
Yhdysvaltalaisen high schoolin koululuokan omintakeisia teinejä kuvaavassa sarjassa nimiosaa, opettaja Kotteria esittää Gabe Kaplan. Travolta esittää yhtä koululaisista.
Sarjaa alettiin esittää Suomessa 26. tammikuuta 1979. Jukka Kajava arveli Helsingin Sanomien tv-sivulla, ettei vuosia sitten tehtyä sarjaa olisi lainkaan hankittu Suomen televisioon ilman Travoltan hiljattaisia menestyselokuvia. Hän antoi Kotterista varsin murskaavan arvion ja kutsui sitä etäiseksi, eksoottiseksi ja koskettamattomaksi viihteeksi. Hän sanoi sarjan olevan Mainos-TV:n ”kaupallista ja laskelmoivaa ohjelmapolitiikkaa näkyvimmillään”.
Päähenkilöt

| 0 | 1 | 2 |
| --- | --- | --- |
|  John Travolta  | … |  Vinnie Barbarino    |
|  Gabe Kaplan  | … |  Gabe Kotter   |
|  John Sylvester White  | … |  Mr. Michael Woodman   |
|  Robert Hegyes  | … |  Juan Luis Pedro Phillipo de Huevos Epstein    |
|  Lawrence Hilton-Jacobs  | … |  Freddie ”Boom Boom” Washington   |
|  Ron Palillo  | … |  Arnold Horshack   |
|  Marcia Strassman  | … |  Julie Kotter    |
Tervakot

| Tervakot |
| --- | --- |
 Pikkutervakko (Viscaria alpina)
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kohokkikasvit Caryophyllaceae
Suku::  Tervakot Viscaria  Bernh.
Katso myös
   Tervakot Commonsissa 
Infobox OKNimi-testi OK: 
Tervakot (Viscaria) on kohokkikasveihin kuuluva kasvisuku, jossa on kolme lajia. Tervakot ovat hyvin läheistä sukua käenkukille (Lychnis) ja kohokeille (Silene), ja tervakkolajit on usein sijoitettu myös näihin sukuihin.
Lajit

pikkutervakko (Viscaria alpina (L.) G.Don, aiemmin myös Lychnis alpina käenkukkien suvussa)
balkaninkohokki (Viscaria asterias (Griseb.) Frajman, aiemmin Silene asterias, siirretty kohokeista 2000-luvulla)
mäkitervakko (Viscaria vulgaris Röhl., aiemmin myös Lychnis viscaria käenkukkien suvussa)
Suvun neljäs jäsen on pikku- ja mäkitervakon risteymä (Viscaria × media).
Pikkutervakko on jaettu Pohjoismaissa muunnoksiin: kalliopikkutervakko (var. alpina), öölanninpikkutervakko (var. oelandica) ja serpentiinipikkutervakko (var. serpentinicola). Mäkitervakko on jaettu alalajeihin: kaakonmäkitervakko (subsp. atropurpurea) ja kalliomäkitervakko (subsp. vulgaris).
Aiheesta muualla

Finto: Kassu – Kasvien suomenkieliset nimet: Viscaria
Timo Nuoranne

Timo Pekka Nuoranne (s. 8. kesäkuuta 1963 Rauman maalaiskunta) on suomalainen kuoronjohtaja ja kuoronjohdon professori. Hän opiskeli kuoronjohtoa Sibelius-Akatemiassa ja Tukholman musiikkikorkeakoulussa. Timo Nuoranne toimi Sibelius-Akatemian kirkkomusiikkiosaston kuoronjohdon lehtorina vuosina 1996–2014. Hän johti Radion kamarikuoroa 1997–2004, ja kuoro levytti tuona aikana varsinkin Einojuhani Rautavaaran kuoroteoksia. Nuoranne toimi Tampereen Filharmonisen Kuoron johtajana 2005–2013. Lisäksi hän on johtanut muun muassa Suomen Laulua, Kampin Laulua sekä Rauman Poikakuoroa. Vierailevana kuoronjohtajana Nuoranne on työskennellyt muun muassa Viron filharmonisen kamarikuoron ja saksalaisen RIAS-Kammerchorin kanssa.
Vuonna 1999 Suomen kuoronjohtajayhdistys myönsi Nuoranteelle Vuoden kuoronjohtaja -palkinnon.
Huhtikuussa 2014 Timo Nuoranne valittiin kuoronjohdon professoriksi Robert Schumann -korkeakouluun Saksan Düsseldorfissa.
TerveSuomi.fi

Terve Suomi
Terve Suomi -tutkimus tuottaa vuodesta 2022 lähtien ajankohtaista tietoa Suomessa asuvien aikuisten terveydestä, hyvinvoinnista ja palveluista sekä niissä tapahtuneista muutoksista ja tulevasta kehityksestä. Tutkimuksen avulla selvitetään myös koronaepidemian pitkäaikaisia vaikutuksia väestön terveyteen ja hyvinvointiin sekä muodostetaan hyvinvointialueiden tilannekuva.
Tutkimusta koordinoi Terveyden ja hyvinvoinnin laitos (THL).
Aiheesta muualla

Tervesuomi.fi
Teerilampi (Hirvensalmi)

| Teerilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°36′22″N, 26°37′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Vahvajärveen 
Järvinumero:  14.921.1.002
Mittaustietoja
Pinnankorkeus:  98,7 m  
Pituus:  400 m  
Leveys:  110 m  
Rantaviiva:  0,892 km  
Pinta-ala:  2,363 ha  
Saaria:  ei saaria 
 fiTeerilampi 
Teerilampi  on Etelä-Savossa Hirvensalmella  Ripatin lähellä sijaitseva lampi.
Maantietoa

Lampi on 400 metriä pitkä, 110 metriä leveä, ja sen pinta-ala on 2,4 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Vahvajärven alueeseen (14.921) se kuuluu. Lammen vedenpinnan korkeus on 98,7 metriä mpy.
The Dead Vegas

| The Dead Vegas Underwater Sleeping Society |
| --- | --- | --- |

Studioalbumin tiedot
 Julkaistu: 15. lokakuuta 2008
 Kesto: 48.17
 Levy-yhtiö: Backstage Alliance
Underwater Sleeping Societyn muut julkaisut
| All Other Lights Go Out 2007 | The Dead Vegas 2008 | Instrumental Health Care 2016 |
The Dead Vegas on indie rock/pop-yhtye Underwater Sleeping Societyn 15. lokakuuta 2008 julkaistu kolmas studioalbumi.
Kappaleet

Saw You at My Funeral – 3.56
Hurry or Worry – 4.13
Trapdoors – 3.58
Body Blues – 5.16
Painting the Dead – 4.42
Counting Stars – 4.09
Antique – 4.22
Accidents – 3.41
Golem – 4.28
This Might Have Happened... – 7.19
The End is Just a Dawn – 2.07
Arvostelut

Desibeli.net:
Soundi:
The Dead End Kidz

| The Dead End Kidz K> V.N & Lobo |
| --- | --- | --- |

Studioalbumin tiedot
 Julkaistu: 23. kesäkuuta 2008
 Formaatti: CD
 Tuottaja(t): K.V.N & Lobo
 Tyylilaji: instrumentaali hip hop
 Kesto: n. 40.00
 Levy-yhtiö: Fjuu Records Freaky Beats Productions
K.V.N:n & Lobon muut julkaisut
|   | The Dead End Kidz 2008 | Welcome to the Dead End 2009 |
The Dead End Kidz on helsinkiläisen tuottajakaksikko K.V.N & Lobo:n debyyttialbumi. Se julkaistiin FJUU Recordsin kautta 23. kesäkuuta 2008.
Kappalelista

The Dead End Kidz – 2.16
Rough and Rugged – 2.22
Bright Boy – 2.48
Kill the Sweet – 2.21
Rawww! – 2.42
Street Kidz – 2.16
Crying – 1.09
Indian Cousine – 1.55
Sig Sour – 1.00
The Rumbling Bass – 2.21
Dead Man, Dead End – 2.33
Shootezka! – 2.41
Blind Spot – 3.06
Your Brainz Out – 1.39
Slum Life – 2.01
Tasty – 1.54
Yesterday's News – 1.38
The (Dead) End – 1.32
Arvostelut

Noise.fi:
Rumba: suopea
Timo Nousiainen

Timo Heikki Juhani Nousiainen (s. 8. toukokuuta 1973 Tornio) on suomalainen virkamies ja poliitikko, koulutukseltaan valtiotieteiden maisteri.
Nousiainen oli Limingan kunnan hallintojohtaja. Vuonna 2006 hänet valittiin Rovaniemen kaupungin kaupunkitarkastajan virkaan. Hän toimi Oulunsalon kunnanjohtajana vuonna 2010, kun edellinen kunnanjohtaja Tuomo Räihä jäi eläkkeelle. Syksyllä 2010 Nousiaisesta tuli uuden Oulun yhdistymishallituksen projektipäällikkö.
Nousiainen toimi Tornion kaupunginjohtajana 2015–2021. Tornion kaupunginvaltuusto valitsi hänet kaupunginjohtajaksi kesäkuussa 2015, ja hän sai 24 ääntä 43:sta.
The Last Amazing Grays

| ”The Last Amazing Grays” Sonata Arctica |
| --- | --- | --- |

Singlen tiedot
 Albumilta: The Days of Grays
 Julkaistu: 28. elokuuta 2009
 Formaatti: CDS, 7″ kuvavinyyli
 Tyylilaji: power metal progressiivinen metalli
 Kesto: 05.40
 Levy-yhtiö: Nuclear Blast
Listasijoitukset
  3.
Sonata Arctican muut singlet
| ”Paid in Full” 2007 | ”The Last Amazing Grays” 2009 | ”I Have a Right” 2012 |
The Last Amazing Grays on Sonata Arctican single, joka julkaistiin 28. elokuuta 2009.
Single debytoi Suomen virallisen listan neljännellä sijalla, ja nousi toisella listaviikollaan korkeimmillaan sijalle kolme.
Kappaleet

The Last Amazing Grays – 4.13 (Single Edit)
Flag in the Ground – 4.10 (Video Edit)
The Last Amazing Grays – 5.10 (Orchestral Version)
Tie Kairoon

| Tie Kairoon> Five Graves to Cairo |
| --- | --- |

Ohjaaja:  Billy Wilder
Käsikirjoittaja:   Charles Brackett  Billy Wilder 
Tuottaja:  Charles Brackett
Säveltäjä:  Miklós Rózsa
Kuvaaja:  John F. Seitz
Leikkaaja:  Doane Harrison
Pukusuunnittelija:  Edith Head
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1943
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tie Kairoon (Five Graves to Cairo) on Billy Wilderin ohjaama yhdysvaltalainen vakoilujännäri vuodelta 1943. Toisen maailmansodan aikaiseen aavikkohotelliin sijoittuvassa elokuvassa sotamarsalkka Erwin Rommelilta yritetään urkkia salaisia tietoja.
Charles Brackettin käsikirjoitus perustui Lajos Birón näytelmään. Elokuva oli kolmen Oscarin ehdokkaana (lavastus, kuvaus ja leikkaus).
Rooleissa

| 0 | 1 | 2 |
| --- | --- | --- |
|  Franchot Tone  | … |  korpraali John Bramble / Davos   |
|  Anne Baxter  | … |  Mouche   |
|  Akim Tamiroff  | … |   Farid   |
|  Erich von Stroheim  | … |  sotamarsalkka Erwin Rommel   |
|  Peter van Eyck  | … |  luutnantti Schwegler   |
|  Fortunio Bonanova  | … |  kenraali Sebastiano   |